___    2027 ж. №          шартқа 
Қосымша №16

Қызмет көрсету кезіндегі жауапкершілік

1. Техникалық сипаттамвның 1.6, 1.7, 2.6, 2.7, 2.8, 2.9, 2.17, 2.18, 2.20, 2.21, 2.22 -тармақтарында көзделген міндеттемелерді орындамаған жағдайда Орындаушы әрбір бұзушылық үшін тиiстi қаржы жылына арналған Республикалық бюджет туралы заңда белгiленген 100 айлық есептiк көрсеткiш мөлшерiн, тиiстi шот-фактураны алған күннен бастап күнтiзбелiк 7 күн iшiнде айыппұл төлейді.
2. Қызметтерді басқа да тиісінше (сапасыз) көрсету немесе қызмет көрсетуді бұзу анықталған жағдайда Орындаушы Тапсырыс берушінің алдында мұндай бұзушылықтың әрбір фактісі үшін 200 000 теңге мөлшерінде айыппұл төлеу түрінде жауапты болады.
3. Бұзушылықтың әрбір фактісін Тапсырыс беруші Орындаушы қызметкерінің қатысуымен тиісті бұзушылықтар актісін жасай отырып тіркейді, одан кейін жасалған бұзушылық туралы актінің көшірмесімен бірге Орындаушыға ол жасаған бұзушылықтың сипаттамасы және оған Техникалық ерекшелік шарттарына сәйкес қолданылатын жауапкершілік шарасы.жазбаша талап-арыз береді. Орындаушының актіге қол қоюдан бас тартуы оны жасаған бұзушылық үшін жауапкершіліктен босату үшін негіз болып табылмайды.
4. Орындаушы залал үшін толық материалдық жауаптылықта болады:
4.1. объектілерге рұқсатсыз кіру арқылы, сондай-ақ өткізу режимінің қолданылу аясына жататын объектілерден материалдық құндылықтарды шығаруды/әкетуді тиісінше бақыламау нәтижесінде келтірілген мүлікке залал келтіргенде. Бұл ретте, Орындаушы Тапсырыс беруші қызметкерлерінің және объектілерге рұқсат беру құқығы бар адамдардың жеке мүлкінің сақталуына жауапты болмайды;
4.2. кіруге тиісті құқығынсыз объектілерге кірген бөгде (үшінші) тұлға мүлікті жою немесе бүлдіру арқылы келтіргенде;
4.3. құқыққа қарсы қол сұғушылықтардың жолын кесуге бағытталған іс-әрекеттер салдарынан зиян келтіру жағдайларын (аса қажеттілік) қоспағанда, объектілерді күзетуді жүзеге асыратын Орындаушының жұмыскері келтірілгенде.
5. Залалды өтеу соттан тыс реттеу жолымен не Тараптар арасында келіспеушіліктер болған кезде сот шешімі бойынша жүргізіледі.
6. Тапсырыс берушінің мүліктік зиянды өтеу туралы жазбаша талабы мынадай құжаттарды қоса бере отырып, зиянды өтеу үшін негіз болып табылады:
6.1. қорғауға қабылдау-тапсыру актісі;
6.2. Мүліктік зиян келтіруге әкеп соққан құқыққа қарсы әрекеттер туралы актімен немесе біржақты тәртіппен жасалған актімен;
6.3. келтірілген зиянның құжатпен расталған есептері;
6.4. анықтау, тергеу органдарының қаулысы немесе құқыққа қарсы қол сұғушылық фактісін белгілейтін өзге де құжат.
7. Тапсырыс беруші Орындаушы объектілерді күзету жөнінде көрсеткен қызметтер үшін есеп айырысуды жүзеге асырған кезде өтем сомасын ұстап қалады.
8. Залалды өтеу залал келтірілген сәттегі мүліктің қалдық құны (тапсырыс берушінің бухгалтерлік деректері негізінде) және оның технологиялық функционалдығын қалпына келтіру жөніндегі жұмыстардың құны шегінде тікелей нақты зиян көлемінде жүргізіледі. Бұл ретте залал мөлшері Тараптардың уәкілетті өкілдері қол қойған тиісті актімен, ал қажет болған жағдайда тәуелсіз сарапшының қатысуымен расталуға тиіс.
9. Ұрланған материалдық құндылықтар табылған жағдайда қайтару Тапсырыс берушінің уәкілетті өкілінің қатысуымен жүргізіледі. Мүлікке келтірілген зақымдануларды ескере отырып, залалды өтеу Қазақстан Республикасының заңнамасына сәйкес жүргізіледі.
10. Орындаушы мынадай жағдайларда жауапты болмайды және залалды өтемейді:
10.1. шарт бойынша күзетуге қабылданбаған не техникалық ерекшеліктің 2-бөліміне сәйкес күзетке берілмеген объектілерден жасалған ұрлықтар үшін;
10.2. еңсерілмес күш мән-жайларының басталуы салдарынан келтірілген мүліктік залал үшін.

